**ATRIBUȚII**

Pentru postul de inspector de muncă, clasa I, grad profesional superior

- **Compartimentul Muncă Nedeclarată** –

1. controlează folosirea de către angajatori a forţei de muncă, în scopul identificării cazurilor de muncă nedeclarată, sancţionează şi sesizează, după caz, conform prevederilor legale, organele de urmărire penală;
2. în scopul combaterii cazurilor de muncă nedeclarată, controlul se efectuează la locul de muncă unde sunt identificate persoanele care prestează activitatea, pe baza fişelor de identificare, datelor existente în registrul general de evidenţă al salariaţilor transmis la Inspectorat, precum şi a oricăror alte documente solicitate de inspectorul de muncă;
3. solicită reprezentanţilor entităţii controlate, precum şi lucrătorilor, singuri sau în prezenţa martorilor, copii de pe documentele care au legătură cu obiectul controlului efectuat, precum şi note scrise de la persoanele care pot da relaţii cu privire la aspectele verificate, şi, după caz, realizează fotografii şi înregistrări audio - video;
4. impune cu ocazia controalelor completarea fişei de identificare prin care se consemnează declaraţiile persoanelor care prestează activitate;
5. înştiinţează compartimentul control relaţii de muncă cu privire la cazurile pentru care există suspiciune de muncă nedeclarată, simulate în alte forme de contract decât contractul individual de muncă;
6. dispune încheierea în condiţiile legii a contractelor individuale de muncă şi transmiterea acestora în registrul general de evidenţă a salariaţilor pentru lucrătorii identificaţi că prestează activitate fără forme legale;
7. participă împreună cu alte autorităţi şi instituţii publice la realizarea planurilor de control comune privind identificarea cazurilor de muncă nedeclarată, stabilite în baza protocoalelor încheiate cu alte instituţii ale statului;
8. participă împreună cu inspectorii de muncă din cadrul compartimentului control relaţii de muncă la campaniile locale şi naţionale privind depistarea cazurilor de muncă nedeclarată;
9. identifică locurile de muncă cu privire la care există suspiciuni de utilizare a muncii nedeclarate şi înştiinţează şeful ierarhic cu privire la acest aspect în vederea cuprinderii acestora în planurile de control;
10. sesizează organele de urmărire penală cu privire la cazurile sau la situaţiile de încălcare a dispoziţiilor legale în domeniul de competenţă, când există indicii de săvârşire a unei infracţiuni;
11. constată şi sancţionează, în baza actelor normative în vigoare, folosirea de către angajatori a muncii nedeclarate şi poate dispune sistarea activităţii locului de muncă supus controlului, în condiţiile legii;
12. controlează situaţii semnalate de cetăţeni, instituţii publice sau agenţi economici prin sesizări, adrese, scrisori, audienţe, în legătură cu munca fără forme legale şi răspunde petenţilor cu privire la constatările efectuate şi /sau, după caz, cu privire la măsurile dispuse pentru intrarea în legalitate;
13. întocmeşte lunar rapoartele privind activitatea desfăşurată în domeniul de competenţă pe care le înaintează şefului ierarhic;
14. asigură introducerea datelor şi informaţiilor în sistemul informatic SIAMC/COLUMBO;
15. pune în aplicare „Metodologia privind Regimul şi circuitul formularelor/documentelor utilizate în derularea activităţii de control a inspectorilor de muncă”;
16. răspunde de comunicarea în termen la ANAF a proceselor-verbale de constatare şi sancţionare a contravenţiilor, ce devin titluri executorii, acestea consemnându-se în Registrul de evidenţă, conform procedurii;
17. îndeplinește și alte atribuţii în domeniul de competenţă potrivit actelor normative sau dispuse ierarhic.